Diari Oficial de la Generalitat Valenciana


Sumari del DOGV 2420, del 03-01-1995 (1995/833458)

RESOLUCIÓ de 16 de desembre de 1994, del rector-president de la Universitat Jaume I de Castelló, per la qual es convoquen proves selectives d'accés al grup B, sector d'administració especial, per a proveir 1 vacant de tècnic mitjà documentalista de la Universitat Jaume I.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2420

Data del DOGV
:   03-01-1995

Secció del DOGV
:   AUTORITATS I PERSONAL

Número del document
:   1995/833458


Data del document
:   16-12-1994

Organisme emissor
:   Universitat Jaume I de Castelló

Tipus de document
:   Resolució

Correcció d'errades

RESOLUCIó de 16 de desembre de 1994, del rector-president de la Universitat Jaume I de Castelló, per la qual es convoquen proves selectives d'accés al grup B, sector d'administració especial, per a proveir 1 vacant de tècnic mitjà documentalista de la Universitat Jaume I.   
Aquest rectorat, fent ús de les competències que li atribueix l'article 18 en relació amb el 3.2.e de la Llei 11/1983, de 25 d'agost, de Reforma Universitària, i segons el que estableix l'article 61.3 del Decret 179/1992, de 10 de novembre, del Govern Valencià, pel qual s'aprova la Normativa Singular Reguladora de l'Activitat de la Universitat Jaume I de Castelló, acorda convocar proves selectives d'accés al grup B, sector d'administració especial, per a proveir 1 vacant de tècnic mitjà documentalista, d'acord amb les següents:  
Bases de la convocatòria  
1. Objecte de la convocatòria  
1.1. Aquesta convocatòria té per objecte la selecció de personal per a cobrir 1 places vacant del grup B, sector d'administració especial, tècnic mitjà documentalista, pel torn d'accés lliure, mitjançant el sistema de concurs-oposició.  
1.2. Segons que preveu l'article 49.3 de la Llei de Reforma Universitària, la realització d'aquestes proves s'ajustarà al que preveu la Llei de la Funció Pública de la Generalitat Valenciana, Decret legislatiu de 20 de març, pel qual s'aprova el text refòs de la Llei de la Funció Pública Valenciana, modificada per la Llei 5/1994, de 5 d'octubre, decrets que la desenvolupen i per les normes establertes en aquesta convocatòria.  
2. Requisits dels aspirants  
2.1. Per a ser admès a aquestes proves és necessari:  
a) Tenir la nacionalitat espanyola o, d'acord amb el que s'estableix en la Llei 17/1993, de 23 de desembre (BOE de 24 de desembre de 1993) sobre l'accés a determinats sectors de la funció pública dels nacionals dels altres estats membres de la Comunitat Europea, tenir la nacionalitat d'un país membre de la Comunitat Europea o de qualsevol d'aquells estats als quals, per virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Comunitat Europea  
b) Haver fet 18 anys i no tenir l'edat de jubilació.  
c) Estar en possessió del títol d'enginyer tècnic, diplomat universitari, arquitecte tècnic, formació professional de tercer grau o equivalent.  
d) No patir malaltia o discapacitació que impossibilite l'exercici de les funcions dels llocs de treballs oferits.  
e) No trobar-se inhabilitat penalment per a l'exercici de les funcions públiques.  
f) No haver estat separat mitjançant expedient disciplinari de qualsevol administracio o ocupació pública.  
2.2. Les condicions generals per a ser admès a les proves a què fa referència l'apartat anterior, hauran de reunir-se en el moment de finalització del termini de presentació d'instàncies i gaudir-ne durant tot el procés selectiu, fins al moment de la presa de possessió.  
3. Sol·licituds  
3.1. Els qui vulguen prendre part en aquestes proves selectives ho hauran de fer constar en la sol·licitud, segons model de l'annex IV, que es facilitarà gratuïtament en les consergeries dels tres campus de la Universitat: Campus de la carretera de Borriol, Campus del carrer d'Herrero i Campus de la Penyeta Roja, els tres a Castelló de la Plana.  
3.2. Els drets d'examen seran de 2.030 pessetes. Caldrà ingressar aquesta quantitat en el compte corrent 5028031719 - "Universitat Jaume I de Castelló. Drets d'examen"- en Bancaixa, entitat 2077, sucursal 0580 del carrer de Cavallers, 2, o per mitjà d'una transferència a l'esmentat compte, i un duplicat del resguard d'ingrés s'ha d'adjuntar a la sol·licitud.  
En el primer cas, en la sol·licitud haurà de figurar el segell de l'esmentada entitat bancària i si s'ha fet el pagament per mitjà de transferència, el resguard corresponent haurà d'adjuntar-se a la sol·licitud.  
3.3. Les sol·licituds s'hauran d'adreçar a l'Excm. Sr. Rector Magnífic d'aquesta Universitat. El termini de presentació de les sol·licituds serà de vint dies hàbils, comptadors a partir de l'endemà de la publicació de la convocatòria en el Diari Oficial de la Generalitat Valenciana. S'hauran de presentar en el Registre General de la Universitat Jaume I o en qualsevol de les oficines a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds que es presenten per mitjà de les oficines de Correus s'hauran de lliurar en sobre obert a l'efecte que el funcionari de Correus hi pose la data i el segell abans de ser certificades.  
3.4. Els aspirants amb minusvàlues podran sol·licitar les mesures d'adaptació necessàries per a la realització de les proves en l'imprès de sol·licitud, sempre que aquesta siga de grau igual o superior al 33% d'acord amb un certificat actualitzat del grau de discapacitació expedit per l'òrgan competent.  
3.5. Caldrà adjuntar a la sol·licitud una fotocòpia del DNI o document equivalent per als nacionals d'altres estats a què fa referència la base 2.1.a.  
4. Admissió d'aspirants  
4.1. Finalitzat el termini de presentació d'instàncies, després de verificar el compliment de tots els requisits de participació assenyalants en aquesta convocatòria, així com el pagament dels drets d'examen, el rector dictarà una resolució, la qual es publicarà en el Diari Oficial de la Generalitat Valenciana, que contindrà la llista provisional d'admesos i d'exclosos a la realització de les proves.  
4.2. Els aspirants exclosos, en el termini de 10 dies hàbils comptadors a partir de l'endemà de la publicació de la llista provisional d'admesos i d'exclosos, segons que estableix l'article 71 de la Llei de Règim Jurídic de les Administracions Públiques i del Procediment Administratiu Comú, podran esmenar el defecte que n'havia motivat l'exclusió o fer les al·legacions que consideren oportunes.  
4.3. Finalitzat el termini anterior, esmenats els defectes si pertoca, i vistes les al·legacions corresponents, el rector dictarà una resolució en la qual s'indicarà la llista definitiva d'admesos i d'exclosos. Amb una antelació mínima de quinze dies, es publicarà en el Diari Oficial de la Generalitat Valenciana la data, el lloc i l'hora de celebració i començament dels exercicis.  
4.4. Els drets d'examen es reintegraran, d'ofici, sols als aspirants que hagen estat exclosos definitivament de la realització de les proves selectives.  
4.5. La resolució que aprove definitivament la llista d'admesos posarà fi a la via administrativa i, per tant, els aspirants exclosos definitivament podran interposar recurs contenciós administratiu.  
5. Proves selectives  
5.1. El procediment de selecció serà el de concurs oposició, que constarà d'una primera fase d'oposició i d'una segona fase de concurs.  
5.2. Fase d'oposició:  
Constarà de quatre exercicis, dels quals, els tres primers seran eliminatoris.  
a) Primer exercici. De caràcter obligatori.  
Consistirà en el desenvolupament per escrit de dos temes trets a l'atzar del bloc I i un tema elegit a l'atzar del bloc II que componen el programa que figura en l'annex I d'aquesta convocatòria.  
El temps màxim per a la realització d'aquest exercici és de dues hores. En finalitzar l'exercici els aspirants l'hauran de llegir davant el tribunal en sessió pública el mateix dia en què l'hagen fet o el dia que determine el tribunal.  
Els aspirants hauran de fer una defensa davant del tribunal dels exercicis exposats, mitjançant les preguntes que aquest els plantege.  
b) Segon exercici. De caràcter obligatori.  
Consistirà en la resolució de dos supòsits pràctics d'entre quatre proposats pel tribunal i relacionats amb el programa del bloc I.  
El temps màxim per a la realització d'aquest exercici és de dues hores. En finalitzar l'exercici els aspirants l'hauran de llegir davant el tribunal en sessió pública el mateix dia en què l'hagen fet o el dia que determine el tribunal.  
c) Tercer exercici. De caràcter obligatori.  
Tindrà per objecte valorar els coneixements sobre els idiomes francès o anglès, segons l'opció manifestada en la sol·licitud. El temps màxim per al desenvolupament de l'exercici serà de 60 minuts.  
d) Quart exercici. Voluntari i de mèrits  
Consistirà en la traducció d'un text del castellà al valencià i d'un altre del valencià al castellà, que proposarà el tribunal.  
El temps màxim per al desenvolupament de l'exercici serà de 30 minuts.  
5.3. Fase de concurs  
Consistirà en la valoració pel tribunal del currículum acreditat, d'acord amb el barem que figura en l'annex II. Els aspirants inclosos en la llista d'aprovats hauran de presentar aquest currículum, en el termini màxim de deu dies hàbils comptadors des de la publicació de llista, dirigit al Servei de Recursos Humans de la Universitat, d'acord amb el que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La puntuació final estarà constituïda per la suma de les obtingudes en cada fase.  
Finalment s'elaborarà una relació que constituirà la llista del l'aspirant que ha superat les proves.  
6. Qualificació dels exercicis  
6.1. Primer exercici  
Es qualificarà de 0 a 10 punts, distribuïts de 10 a 7 per a valorar el contingut de l'exercici desplegat; i de 0 a 3 punts per a valorar la defensa de l'exercici exposat. Caldrà obtenir un mínim de 5 punts per a superar-lo.  
6.2. Segon exercici  
Es qualificarà de 0 a 10 punts. Caldrà obtenir un mínim de 5 punts per a superar-lo.  
6.3. Tercer exercici  
Es qualificarà de 0 a 10 punts. Caldrà obtenir un mínim de 5 punts per a superar-lo.  
6.4. La qualificació que resulte dels tres exercicis eliminatoris estarà determinada per la suma de les puntuacions obtingudes en cada un d'aquests.  
únicament els inclosos en aquesta llista podran passar a fer l'exercici voluntari i de mèrits.  
En cap cas l'obtenció de cinc o més punts en els exercicis obligatoris podrà entendre's com "aprovat sense plaça".  
6.5. El quart exercici, voluntari i de mèrits, es puntuarà de 0 a 5 punts.  
6.6. La puntuació de la fase de concurs s'obtindrà sumant la puntuació obtinguda en la valoració dels mèrits al·legats segons l'aplicació del barem que s'indica en l'annex II.  
únicament podran participar en aquesta fase els aspirants que hagen superat la fase d'oposició.  
6.7. Acabada la fase del concurs el tribunal farà pública la relació del aspirants que hagen obtingut les millors puntuacions a les proves selectives només els ejercicis obligatoris de la fase d'oposició i de concurs, la qual es farà per ordre de puntuació de major a menor i inclourà només els aspirants aprovats, que coincidiràn en nombre amb les vacants ofertes.  
6.8. Si hi ha empat entre els aspirants inclosos en la relació, l'ordre s'establirà segons la puntuació obtinguda en la fase de concurs; si l'empat continua es dirimirà per ordre alfabètic del primer cognom dels aspirants empatats, iniciant-se aquest per la lletra N d'acord amb el resultat del sorteig publicat en la Resolució de la Direcció General de la Funció Pública d'11 de maig de 1994 (DOGV de 20 de maig).  
7. Desenvolupament de les proves selectives  
7.1. Els exercicis es faran a Castelló de la Plana, al lloc que oportunament s'indicarà.  
Els aspirants seran convocats per a cada exercici en una crida única, i seran exclosos d'aquestes proves els qui no hi compareguen.  
7.2. El primer exercici es farà en el lloc, data i hora que s'establisca en la resolució per la qual s'aprove la llista definitiva d'admesos i d'exclosos començan l'ordre d'actuació per la lletra N, d'acord amb el resultat del sorteig publicat en la resolució de la Direcció General de la Funció Pública de l'11 de maig de 1994 (DOGV 20 de maig)  
7.3. En cada exercici, els aspirants hauran d'acreditar la personalitat mitjançant la presentació del DNI, del passaport o del permís de conduir o document equivalent per als nacionals dels estats a què fa referència la base 2.1.a. Per a aquesta acreditació no seran vàlides les fotocòpies compulsades dels dits documents. Els aspirants hauran de presentar també l'exemplar per a l'interessat de la sol·licitud d'admissió a les proves.  
Els membres del tribunal qualificador i el personal col·laborador no permetran l'accés a la sala on es realitze l'exercici a aquelles persones que no complisquen els requisits anteriors, ni a aquelles que hi compareguen després de finalitzada la crida dels aspirants convocats.  
7.4. El tribunal donarà publicitat en finalitzar cada una de les proves a la llista dels aspirants que han superat la dita prova al local on s'haja fet la dita prova, així com a la Gerència de la Universitat (Campus de la Penyeta Roja, 1r pis).  
7.5. Si el tribunal s'assabenta en qualsevol moment del procés selectiu que algun dels aspirants no posseeix tots els requisits exigits per aquesta convocatòria, després d'escoltar l'interessat, exlourà l'aspirant i li comunicarà, també, la inexactitud o falsedats que ha formulat l'aspirant en la sol·licitud d'admissió a les proves selectives, als efectes escaients.  
8. Publicitat de les llistes  
Acabat el procés de selecció, el tribunal elevarà al rector el nom de l'aspirant que ha superat les proves, amb la suma de les puntuacions de la fase d'oposició i de la fase de concurs.  
9. Coneixements de valencià  
9.1. Els qui superen les proves selectives hauran d'acreditar els seus coneixements de valencià amb la presentació de certificats, diplomes o títols expedits o degudament homologats per la Universitat Jaume I o la Junta Qualificadora de Coneixements de Valencià.  
9.2. Els qui no complisquen el requisit anterior s'hauran de comprometre a la realització dels oportuns cursos de perfeccionament que s'organitzen amb aquesta finalitat.  
10. Presentació de documents  
10.1 En el termini de 20 dies hàbils comptadors des de l'endemà de la publicació de la llista d'aprovats en el Diari Oficial de la Generalitat Valenciana, els aspirants proposats hauran de presentar els següents documents adreçats al Servei de Recursos Humans, segons que preveu l'article 38.4 de la Llei 30/1992, de 26 de novembre del Règim Jurídic de les Administracions Públiques i del Procediment Administratiu Comú.  
a) Fotocòpia confrontada del títol acadèmic exigible segons aquesta convocatòria.  
b) Declaració de no haver estat separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
c) Certificat mèdic acreditatiu de no patir cap malaltia o discapacitat que impedisca l'exercici de les funcions corresponents.  
10.2. Els aspirants que tinguen la condició de funcionaris de carrera d'aquesta Universitat i hagen concorregut a aquestes proves estaran exempts de justificar documentalment les condicions generals que ja havien estat acreditades per a anteriors nomenaments, però n'hauran d'acreditar la resta.  
10.3. La falta de presentació de documents, dins del termini indicat, llevat dels casos de força major, o la falsedat de documents, comportaran la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant havia pogut incórrer.  
11. Nomenament de funcionaris  
11.1 Finalitzat el termini de presentació de la documentació, el rector dictarà una resolució, que es publicarà en el Diari Oficial de la Generalitat Valenciana, que inclourà la llista de l'aspirant que ha superat les proves de selecció per ordre de puntuació, i on es farà el nomenament de funcionari de carrera.  
12. Tribunal  
12.1. El tribunal qualificador d'aquestes proves és el que figura en l'annex III d'aquesta convocatòria.  
12.2. El tribunal podrà, sempre sota la seua direcció i control directe, nomenar col·laboradors, especialistes i ajudants.  
12.3. Els membres del tribunal i els col·laboradors, especialistes i ajudants, hauran d'abstenir-se d'intervenir quan hi concórrega alguna de les cinrcumstàncies previstes en els articles 28 i 29 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.  
12.4. Als efectes de comunicacions i altres incidències, el tribunal tindrà la seu a la Gerència de la Universitat Jaume I, Campus de la Penyeta Roja, Castelló de la Plana.  
12.5. El tribunal que actue en aquestes proves tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó de servei, i Ordre de 17 de febrer de 1986 (DOGV de 10 de març de 1986) pel qual es desenvolupa l'anterior Decret.  
12.6. El funcionament del tribunal s'adaptarà al que estableix la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per als òrgans col·legiats.  
13. Recursos  
13.1. Aquesta convocatòria, les seues bases i els actes administratius que es dicten en el seu desenvolupament, excepte les actuacions del tribunal, podran ser impugnats per les persones interessades mitjançant la interposició, després de la comunicació preceptiva al rector, de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, o de l'endemà de la publicació dels actes subsegüents, com pertoque, d'acord amb l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú i amb els articles 58.1 i 57.2.f de la Llei Reguladora de la Jurisdicció Contenciosa Administrativa (disposició addicional onzena de la Llei 30/1992).  
13.2. Contra els actes del tribunal es podrà interposar recurs ordinari davant el rector de la Universitat Jaume I en el termini d'un mes, comptador a partir de l'endemà de la publicació de la corresponent resolució del tribunal.  
Castelló de la Plana, 16 de desembre de 1994. - El rector de la Universitat Jaume I. :Celestino Suárez Burguet.  
ANNEX I  
Temari  
Bloc I  
1. Xarxes d'àrea local. Concepte. Característiques.  
2. Documentació comunitària. Característiques generals.  
3. El Diari Oficial de les Comunitats Europees.  
4. Procediments de presa de decisions de la Unió Europea: reflex documental.  
5. Publicacions de la Comissió Unió Europea: documentació general.  
6. Publicacions de la Comissió de la Unió Europea: documentació bibliogràfica.  
7. Publicacions de la Unió Europea: documentació de les direccions generals.  
8. Documents de treball del Parlament Europeu de la Unió Europea.  
9. Les bases de dades comunitàries. Accés. Característiques generals.  
10. Les bases de dades comunitàries: principals bases de dades bibliogràfiques.  
11. Les bases de dades comunitàries: bases de dades sobre legislació CELEX.  
12. Les bases de dades comunitàries: bases de dades factuals i publicacions electròniques en línia.  
13. Llenguatges d'interrogació Mistral, Basis i CCL.  
14. La xarxa Internet.  
15. El correu electrònic.  
16. FTP. Transferència de fitxers.  
17. Bases de dades WAIS.  
18. Els CWIS. El Gopher.  
19. El paper del documentalista en la implementació i manteniment d'un sistema d'informació electrònic en el campus.  
20. World Wide Web (WWW)  
21. Usenet News.  
Bloc II  
1. Els centres de documentació.  
2. La Biblioteca de la Universitat Jaume I.  
3. La Unió Europea: fases històriques.  
4. Les institucions de la Unió Europea.  
5. La legislació de la Unió Europea. Conceptes generals.  
6. La constitució europea. Principis generals.  
7. El funcionari públic. Conceptes i classes. Situacions administratives.  
8. El funcionari públic. Drets i deures. Incompatibilitats.  
9. Xarxa d'accés a la informació/documentació comunitària a Espanya.  
10. Normativa de funcionament del Centre de Documentació de la Universitat Jaume I.  
ANNEX II  
 Barem  
La valoració dels mèrits es farà segons el barem següent:  
1. Experiència en llocs de treball objecte d'aquesta convocatòria a la Universitat Jaume I fins a un màxim de 6 punts. Es puntuarà 1 punt per semestre o fracció treballada. Aquesta experiència s'haurà d'acreditar documentalment mitjançant un contracte de treball o nomenament oficial que acredite el treball realitzat i l'experiència adquirida.  
2. Experiència en llocs de treball a la Universitat Jaume I: fins a un màxim de 3 punts. Es puntuarà 0,50 punts per semestre o fracció.  
   
3. Valencià. Es valorarà fins a un màxim d'1 punt, d'acord amb la següent escala:  
a) Coneixement oral 0,25 punts  
b) Coneixement de grau elemental 0,50 punts  
c) Coneixement de grau mitjà 0,75 punts  
d) Coneixement de grau superior 1 punt  
ANNEX III  
Tribunal qualificador  
Tribunal titular:  
President: el rector o persona en qui delegue.  
Vocals:  
- 4 en representació de la Universitat Jaume I.  
- La cap del Servei de Recursos Humans, que actuarà com a secretària amb veu però sense vot.  
Tribunal suplent: la mateixa estructura.